“Браць грузінскую рэформу за ідэал я б не стаў. І ўвогуле рэформы не было. Яны, можна сказаць, стваралі войска наноў, — адзначае Паротнікаў. — Можа, абноўленая структура і выглядае добра, але выпрабаванне канфліктам не прайшла. Грузія прайграла вайну 2008 года. Расіяне Тбілісі не ўзялі толькі дзякуючы знешняй дапамозе. Гэтая сістэма не спрацавала. Апроч абанаўлення матэрыяльнай базы, трэба ўлічваць і культурны і ментальны фактары.”